Ангел Попов
21.12.2012

chitanka.info

Настъпвал краят на Земята,

наставал сетният й час,

звездите, гаснещи в зората,

били последните над нас.

Вещаят свършека прокоби

на всяка земна красота,

след толкова трагични проби

настъпвал краят на света.

Напразно съска тъмнината,

че мракът вечен е дошъл,

не са зловредни небесата,

зловреден е човекът зъл!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.